YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO (seitsemäs jaosto)
15 päivänä lokakuuta 2008
Asia T-160/04
Gerasimos Potamianos
vastaan
Euroopan yhteisöjen komissio
Henkilöstö – Väliaikainen toimihenkilö – Määräaikaisen työsopimuksen uusimatta jättäminen
Aihe:      Kanne, jossa vaaditaan työsopimusten tekemiseen toimivaltaisen viranomaisen sellaisen päätöksen kumoamista, jolla jätettiin
uusimatta kantajan väliaikaisen toimihenkilön sopimus.
Ratkaisu:      Kanne hylätään. Gerasimos Potamianos ja komissio vastaavat kumpikin omista oikeudenkäyntikuluistaan.
Tiivistelmä
1.      Virkamiehet – Kanne – Edeltävä hallinnollinen valitus – Määräajat – Alkamisajankohta
(Henkilöstösääntöjen 90 artiklan 1 kohta)
2.      Virkamiehet – Väliaikaiset toimihenkilöt – Palvelukseen ottaminen – Määräaikaisen sopimuksen uusiminen – Hallinnon harkintavalta
(Muuhun henkilöstöön sovellettavien palvelussuhteen ehtojen 8 artikla ja 47 artiklan ensimmäinen kohta)
1.      Vaikka sopimuksen vaikutukset alkavat normaalisti sen allekirjoittamisesta ja henkilöstösääntöjen 90 artiklan 1 kohdassa tarkoitetun
hallinnollisen valituksen tekemisen määräaika on laskettava alkavaksi allekirjoituspäivästä, päätös väliaikaisen toimihenkilön
sopimuksen uusimatta jättämisestä on kuitenkin kyseisestä sopimuksesta erillinen päätös, josta voidaan tällä perusteella tehdä
hallinnollinen valitus tai nostaa kanne henkilöstösääntöjen mukaisissa määräajoissa.
(ks. 21 kohta)
Viittaukset:
Ensimmäisen oikeusasteen tuomioistuin: yhdistetyt asiat T‑137/99 ja T‑18/00, Martinez Paramo ym. v. komissio, 11.7.2002 (Kok.
H. 2002, s. I‑A‑119 ja II‑639, 56 kohta)
2.      Vaikka muuhun henkilöstöön sovellettavien palvelussuhteen ehtojen 8 artiklassa säädetään mahdollisuudesta uusia väliaikaisen
toimihenkilön sopimus, kyseessä ei ole oikeus, vaan pelkkä toimivaltaisen viranomaisen harkittavaksi jätetty mahdollisuus.
Yhteisön toimielimillä on näet laaja harkintavalta niiden järjestäessä yksikkönsä niille annettujen tehtävien mukaan ja sijoittaessa
niiden käytettävissä oleva henkilöstö näitä tehtäviä varten, kuitenkin sillä edellytyksellä, että henkilöstö sijoitetaan yksikön
edun mukaisesti.
(ks. 30 kohta)
Viittaukset:
Yhteisöjen tuomioistuin: asia 176/82, Nebe v. komissio, 14.7.1983 (Kok. 1983, s. 2475, 18 kohta ); asia 69/83, Lux v. tilintarkastustuomioistuin,
21.6.1984 (Kok. 1984, s. 2447, 17 kohta)